Полша обяви финансирането на “ Северен поток - 2 “ за незаконно Полската Служба за конкуренция и защита на потребителите предяви обвинение срещу “ Газпром “ и пет други международни организации за финансиране на газопровода “ Северен поток - 2 “ . Полската Служба за защита на конкуренция и потребителите предяви обвинение срещу “ Газпром “ и пет други международни организации за финансиране на газопровода “ Северен поток - 2 “ , съобщи на пресконференция във Варшава директорът на полския регулатор Марек Нехчал . “ Шест компании нелегално създадоха консорциум за финансиране на строежа на “ Северен поток “ 2 “ , каза Нехчал . Той счита , че изграждането на газопровода е незаконно , тъй като не е получило съгласието на регулатора . Според Нехчал при изграждането на “ Северен поток - 2 “ има признаци на “ нарушение на антимонополното законодателство “ . Според него агенцията разполага с “ документи , които позволяват да се повдигнат обвинения “ . „ Газпром “ и пет други заинтересовани компании вече са получили решението на службата и имат 21 дни , за да дадат обяснения . Проект “ Северен поток - 2 “ включва изграждането на две линии с общ капацитет до 55 милиарда кубически метра газ годишно от руското крайбрежие на Балтийско море до Германия . Планирано е строителството да завърши в края на 2019 г . Единственият акционер в “ Северен поток - 2 “ е “ Газпром “ . Европейските партньори - “ Shell “ , “ OMV “ , “ Engie “ , “ Uniper “ и “ Wintershal “ от своя страна обещаха да финансират “ Северен поток - 2 “ общо с 50 % , т . е . по 950 милиона евро всяка . “ Газпром “ ще осигури другата половина на средствата - 4 , 75 милиарда евро . Общата стойност на проекта се оценява на 9 , 5 милиарда евро . / РИА - Новости .